新年

新年即係新嘅一年嘅開始。譬如世界通用嘅公曆，新年就即係公曆年嘅第一日，叫元旦，而家就係指1月1號，但係中世紀之前歐洲用緊嘅儒略曆，新年就用過1月1號以外嘅其他日子。

每個唔同曆法都有自己嘅新年，譬如華人傳統新年係農曆年嘅第一日，叫農曆新年，又叫大年初一。而猶太人嘅新年就叫羅什哈桑納。重有其他嘅新年未能盡錄。